<b>שאלה </b>ותורינו בשותף ששואל מחברו דינא דגוד או אגוד בבית אחד והנתבע אין החלק שלו אלא עם ילדים קטנים אם יהיה הדין שוה ויהיה חיוב לקטנים בדינא דגוד או אגוד או לא ואם יתחייבו הקטנים בדין גוד או אגוד איך יהיה הדין בזה אם יבואו השותף עם מורשה ב"ד במושב ב"ד ויראו מי שמוסיף יקחנה או יש דרך אחר דהיינו שיכריז ב"ד תנאי ההכרזה וישמע השום אשר יתן ואחר יוסיף אם יראו איזה חילוק בשום יורנו רבינו איך יהיה דין זה ושכרו כפול מ''ה: